Dié ‘protes’ wys hoe Afrikaner wit vlag hys | Die nuwe Suid-Afrika
« ‘Die bloedbad kom weer…’
Baba tuis, maar blind »
deur L. van Schalkwyk, Kempton Park
Met verwysing na Solidariteit se protesaksie Woensdag in Pretoria: Uiteindelik het die volgehoue aanslag van moord, verkragting en geweld teen die wit Afrikaner begin vrugte afwerp. Die ANC het die eens trotse nasie gereduseer tot ’n lamsakkige, durflose pateet wat wegkruip agter sy hoë mure vanwaar hy dapper blou moord skreeu oor hoe sleg dit met hom gaan.
Die enigste plek waar hy hom mans genoeg voel om die regering vreesloos aan te vat oor hoe hulle sy land opf*k, is as hy half beskonke saam met sy ewe dronk papbroekvriende om die braaivleisvure staan en brandewyn en Coke suip en die k-woord lustig rondgooi.
Die verslane, apatiese toestand waarin die Afrikaner hom bevind, is duidelik geïllustreer by Woensdag se veronderstelde massaprotesbyeenkoms op Harlequins (hoe gepas is die naam nie!) se spo(r)tveld in Tshwane (kom ons hou ’n protesaksie oor die naam Tshwane en kyk hoeveel Afrikaners daag op).
As dit nie was dat Solidariteit busvragte wit mense uit die plakkerskampe aangery het nie, sou daar nie meer as 500 mense teenwoordig gewees het nie. Gegewe die Afrikaner se geteem oor gatvol wees, is dit pateties.
Die Afrikaner is ooglopend so geïntimideer dat hy die wit vlag gehys het. Ek stel voor hulle stem in die volgende verkiesing openlik vir die ANC.
Hulle kan ook oorweeg om van hul wit dogters aan Zuma te gee as bywywe. Dit sal verseker dat hy daadwerklik die Afrikaner as wit Afrikaan onder sy beskerming sal neem. Hy sorg goed vir sy vroue en vir almal wat hulle onvoorwaardelik aan die ANC se gesag onderwerp.
Miskien is die verklaring vir die dawerende afwesigheid van Afrikaners by die protesaksie dat die denkende stads-Afrikaner hom nou geheel en al van sy wortels distansieer. Hy stuur nou sy kinders na Engelse skole toe sodat hulle sal aanpas in die vreemde as hy die dag sy tasse pak en emigreer.
Intussen lê hy laag, hoop hy word nie vermoor, of sy vrou verkrag nie, maak sy geld en hou sy bek.
Miskien is dit die beter opsie. Dronk en dapper is enige volk met ’n greintjie selfrespek onwaardig.
This entry was posted on 23 May, 2010 at 1:16 am and is filed under Uncategorized.	You can follow any responses to this entry through the RSS 2.0 feed. You can leave a response, or trackback from your own site.
One Response to “Dié ‘protes’ wys hoe Afrikaner wit vlag hys”
23 May, 2010 at 11:35 pm
You see this common occurance of South Africans' not standing together more and more all over the world. South Africans' can't stand together in SA and neither can they stand together anywhere else…. It is time that the whites realise they are being defeated… well they know but we like to complain and do nothing about it…It is so true what the writer says.. wait for something to happen to your kids and then do nothing against it… don't protest they won't kill you! Stand up for a change… You have a voice… say your say!!!!